**Rezultati ankete za nastavnike**

Povodom obilježavanja Svjetskog dana učitelja proveli smo anketu kojom smo ispitali mišljenje naših nastavnika o školi, radu i obrazovnom sustavu. Anketa je otvorena za ispunjavanje do kraja ovoga tjedna (https://forms.office.com/r/GWqEpaCfQJ) , a ovdje vam donosimo trenutne rezultate.

Gotovo 88 % naših nastavnika smatra da su nedovoljno plaćeni za posao koji rade. Prednost pismenom ispitivanju u odnosu na usmeno daje 75 % ispitanika. Prema vlastitoj procjeni gotovo svi tvrde da dobro poučavaju. Kao najvažnije u radu s učenicima navode:

* *Komunikacija i kritičko promišljanje o današnjem društvu.*
* *Neka nešto nauče.*
* *Biti kreativan, učenike motivirati da nauče predmet i inspirirati da zavole struku koju pohađaju, imati pozitivno ozračje u razrednom odjelu.*
* *Komunikativnost, sudjelovanje u nastavnom procesu, iskrenost*
* *Poštovanje, savjesnost i trud.*
* *Njihov uspjeh.*😊

Kada je riječ o učestalosti korištenja digitalnih alata za predavanja, ponavljanja nastavnih sadržaja ili provjere znanja, 50 % nastavnika koristi ih redovito, 12 % često, 38 % ponekad, a rijetko i nikad 0 %.

Polovina ispitanika navodi da bi se u našoj školi trebali otvoriti novi odgojno-obrazovni smjerovi, kao npr. robotika i dizajner video-igara, odnosno oni smjerovi koji bi bili vezani uz deficitarna zanimanja za koja škola ima stručni kadar.

Srednja ocjena kojom nastavnici ocjenjuju opremu za rad koju koristite u nastavi iznosi 3, 38.

Ponašanjem učenika nešto su zadovoljniji, prosječna je ocjena 4,00. No, najbolju prosječnu ocjenu dobio je novi ravnatelj – 4, 63.

Na pitanje *Ostvaruje li Vaša škola sva Vaša očekivanja vezana uz posao koji obavljate* 63 % ispitanika odgovara „djelomično“, 25 % odgovara „da“ i 13 % odgovara „ne“.

Na kraju donosimo različita mišljenja nastavnika o školskom sustavu u cjelini:

* *Globalno, u redu je, samo treba neke stvari jasnije definirati te dati učenicima više praktične nastave.*
* *Nedovoljno organiziran i opterećen suvišnim administrativnim poslovima.*
* *Izražavam zadovoljstvo.*
* *Dalo bi se poboljšati.*
* *Uvijek može i treba bolje. Mislim da su učenici, a i učitelji preopterećeni.*
* *Svi u školu!*

Zahvaljujemo svim nastavnicima koji su ispunili anketu i čestitamo im njihov dan!

2. b